stanford-oval/wikipedia huggingface dataset:
Pinyin
Lausuminen > Tavunlopettajat

Seuraavassa taulukossa esitetään kunkin tavunlopettajan ääntämys, kirjoitusasu sen esiintyessä yksinään ja kirjoitusasu sen esiintyessä tavunalkajan kanssa
|  |  | Kooda> ∅ | Kooda> ∅ | Kooda> ∅ | Kooda> /i/ | Kooda> /i/ | Kooda> /u/ | Kooda> /u/ | Kooda> /n/ | Kooda> /n/ | Kooda> /ŋ/ | Kooda> /ŋ/ | Kooda> /ŋ/ |
| --- | --- | --- | --- | --- | --- | --- | --- | --- | --- | --- | --- | --- | --- |
| Mediaali | ∅ | [ɨ]  -i | [ɤ] e -e | [a] a -a | [ei̯] ei -ei | [ai̯] ai -ai | [ou̯] ou -ou | [au̯] ao -ao | [ən] en -en | [an] an -an | [ʊŋ]  -ong | [əŋ] eng -eng | [aŋ] ang -ang |
| Mediaali | /j/ | [i] yi -i | [je] ye -ie | [ja] ya -ia |  |  | [jou̯] you -iu | [jau̯] yao -iao | [in] yin -in | [jɛn] yan -ian | [jʊŋ] yong -iong | [iŋ] ying -ing | [jaŋ] yang -iang |
| Mediaali | /w/ | [u] wu -u | [wo] wo -uo 1 | [wa] wa -ua | [wei̯] wei -ui | [wai̯] wai -uai |  |  | [wən] wen -un | [wan] wan -uan |  | [wəŋ] weng   | [waŋ] wang -uang |
| Mediaali | /y/ | [y] yu -ü 2 | [ɥe] yue -üe 2 |  |  |  |  |  | [yn] yun -ün 2 | [ɥɛn] yuan -üan 2 |  |  |  |
1 Tavunalkajien b, p, m ja f jäljessä uo kirjoitetaan o.

2 Tavunalkajien j, q ja x jäljessä ü kirjoitetaan u.
Tavu [aɚ̯] kirjoitetaan er. Erhua eli tavun rotatisaatio ilmaistaan vain lisäämällä tavuun -r huomioimatta mahdollisesti tapahtuvia äänteenmuutoksia.
Edellä esiteltyjen tavunalkajien ja -lopettajien lisäksi on olemassa ê [ɛ] sekä syllabiset nasaalit m, n sekä ng, joita käytetään interjektioina.
Oikeinkirjoituksen erikoisuuksia

u:lla alkavien tavujen eteen kirjoitetaan ylimääräinen w
i:llä tai ü:llä alkavien tavujen eteen kirjoitetaan ylimääräinen y
ü kirjoitetaan u jos kyseisessä paikassa mandariinikiinassa ei voi olla u-äännettä (kuten ju, qu ja xu) ja ü vain jos vastaava u-tavu on olemassa (vain tavuissa nü, nüe, lü ja lüe)
iou, uei, ja uen lyhenevät muotoihin iu, ui, un jos niitä edeltää konsonantti (täten poiketen lausumisesta)
muo-, fuo-, buo- ja puo-äänteet kirjoitetaan mo, fo, bo ja po.
Heittomerkkiä (') käytetään jos tavujako ei ole yksiselitteinen, esimerkiksi pi'ao (皮袄) vs. piao (票), ja Xi'an (西安) vs. xian (先).
Yksin tavuna esiintyvä "e" kirjoitetaan ê, muulloin e. Švaa kirjoitetaan aina e.
zh, ch ja sh voidaan lyhentää ẑ, ĉ, ŝ , mutta näitä ei käytetä juuri koskaan.
ng voidaan lyhentää ŋ, muttei sitä käytetä juuri koskaan.
Koska ü voi olla vaikea syöttää tietokoneelle, sen sijaan syötemetodeissa käytetään yleensä v:tä (jota ei käytetä pinyinissä lainkaan).
uen lyhentyy muotoon un.
uong muuttuu muotoon ueng.
Toonit

Pinyin-järjestelmä sisältää luonnollisesti myös mandariinikiinan toonit, jotka merkitään kirjaamalla sen vokaalin yläpuolelle tarke, joka ei ole mediaalin asemassa. Seuraavassa esimerkissä toonitettu vokaali on a.
Ensimmäistä toonia merkitsee pituusmerkki eli makroni (ˉ) vokaalin päällä:
ā
Toista toonia merkitsee akuutilla (ˊ):
á
Kolmatta toonia merkitään hatulla, (ˇ, jota joskus kutsutaan käänteiseksi sirkumfleksiksi). Tämä ei ole sama kuin lyhyysmerkki (˘, joka ei ole kulmikas), vaikka Internetissä lyhyysmerkkiä käytetäänkin paljon väärin hatun sijasta. 
ǎ
Neljättä toonia merkitsee gravis (ˋ):
à
Viides tooni esitetään kirjoittamalla vokaali ilman toonimerkkiä:
a
Koska monista tietokoneen kirjasimista puuttuvat pituusmerkki ja hattu aksentteina, on hyvin tavallista kirjoittaa tooni numerona tavun perään (esimerkiksi ”tóng” (tong nousevalla toonilla) kirjoitetaan ”tong2”). Numerointi menee kuten edellä on esitetty, paitsi että viides tooni voi olla joko numero 5 tai 0, esimerkiksi ma0 (吗, jota käytetään kysymyksen merkkinä).
Toonimerkin sijoittamiseen käytetään seuraavia sääntöjä:
Jos tavussa on a tai e, toonimerkki menee sen päälle.
Jos tavussa on ou, toonimerkki menee o:n päälle
Muissa tapauksissa toonimerkki menee toisen vokaalin päälle.
Toonit merkitään tavallisesti vain oppikirjoihin, mutta ne ovat välttämättömiä oikean lausumisen esittämiseksi.
Pinyin Taiwanissa

Kiinan tasavallassa (eli Taiwanissa) käytettiin kansallisella tasolla virallisella romanisointimenetelmänä vuosina 2002-2009 tongyong pinyin -järjestelmää, joka erosi hieman pinyinistä. Tammikuussa 2009 otettiin kuitenkin virallisesti käyttöön hanyu pinyin. Kuomintang vastusti tongyong pinyiniä alusta lähtien, ja sen hallitsemilla paikkakunnilla siirryttiinkin suoraan hanyu pinyiniin, joka otettiin käyttöön kansallisella tasolla vuonna 2009. Romanisointijärjestelmien muutokset vaikuttavat lähinnä paikannimien romanisointiin, joten eri alueilla käytetään eri menetelmiä; monet kadunnimikyltit käyttävät tongyong pinyiniä, mutta etenkin Pohjois-Taiwanissa niissä käytetään hanyu pinyiniä. Vanhatkin järjestelmät, kuten Wade-Giles ja MPS2 ovat yhä käytössä jossain. Muutokset eivät vaikuta opetukseen, koska siellä merkkien ääntämyksen opettamiseen käytetään yhä zhuyin-järjestelmää.
Aiheesta muualla

Wikimedia Commonsissa on kuvia tai muita tiedostoja aiheesta .
Little Pinyin App 1.0 online (Arkistoitu – Internet Archive).
New Edition Hanyu Pinyin Syllable Table (Arkistoitu – Internet Archive).
Pinyin.info - kattava selitys pinyinistä Unicodessa.
testisivu pinyinille.
Lue/kirjoita Unicodea käyttämällä.
Yhdysvaltain kongressin kirjaston pinyiniin siirtymisprojekti.
IPA-pinyin vastaavustaulukko (sivun lopussa).
Automaattinen muunnos tooninumeroista toonimerkeiksi.
Toinen automaattinen muunnosväline.
Aiheesta muualla > Kirjasimia

UTF-8 Unicode kattaa pinyinin hyvin, katso yksityiskohtia sivulta Pinyin.info.
Netscape Cyberbit-kirjasin (Arkistoitu – Internet Archive).
PiyinOK.ttf.
PinyinOK.fot.
Lu Yen-hsun

| Lu Yen-hsun |
| --- | --- |
 Lu Yen-hsun vuonna 2008
Henkilötiedot
Syntynyt: 14. elokuuta 1983 (ikä 41)
Kansalaisuus:   Taiwan
Tennispelaaja
Pituus:  180 cm
Paino:  74 kg
Kätisyys:  oikea
Ammattilaisena:  2001–
Palkintorahat:  4 915 463 USD
Kaksinpeli
Paras sijoitus:  33. (1.11.2010)
Voitot/tappiot:  161–222
Grand Slam -turnauksissa
Australian avoimet:  3. kierros (2009, 2012)
Ranskan avoimet:  2. kierros (2013, 2015)
Wimbledon:  puolivälierät (2010)
Yhdysvaltain avoimet:  2. kierros (2008, 2013, 2017)
Nelinpeli
Paras sijoitus:  86. (31.1.2005)
Turnausvoittoja:  2
Voitot/tappiot:  62–90
Aiheesta muualla
www.rendylu.com
ITF
ATP
Lu Yen-hsun (s. 14. elokuuta 1983 Taipei) on taiwanilainen tennispelaaja. Parhaimmillaan hän on ollut kaksinpelissä ATP-listan sijalla 33 marraskuussa 2010. Hän ei ole voittanut yhtään ATP-turnausta kaksinpelissä.
Grand Slam -turnauksissa Lu on päässyt parhaimmillaan puolivälieriin Wimbledonissa vuonna 2010. Turnauksen alkaessa hän oli maailmanlistan sijalla 82. Ensimmäisellä kierroksella hän voitti Horacio Zeballosin (ATP-44), toisella kierroksella Michał Przysiężnyn (ATP-94), kolmannella kierroksella Florian Mayerin (ATP-59), ja neljännellä kierroksella hän yllätti maailmanlistan sijalla seitsemän olleen Andy Roddickin viisieräisessä ottelussa lukemin 4–6, 7–6(3), 7–6(4), 6–7(5), 9–7. Puolivälierässä hän hävisi Novak Đokovićille suoraan kolmessa erässä.
Vuonna 2008 hän pääsi yllättäen Pekingin olympialaisissa kolmannelle kierrokselle asti, voitettuaan avauskierroksella kuudenneksi sijoitetun Andy Murrayn ja toisella kierroksella Agustín Callerin. Kolmannen kierroksen ottelunsa hän hävisi Jürgen Melzerille.
Aiheesta muualla

Lu Yen-hsunin kotisivut
Lu Yen-hsun profiili ATP:n kotisivuilla
Lowball

Lowball (myös Ace-to-five draw tai California Lowball) on viiden kortin ostopokerin muoto, jossa käsien arvojärjestys on käänteinen. Pelissä ei tunneta väriä, suoraa ja värisuoraa.
Lowballpakka sisältää normaalit 52 korttia ja jokerin, joka edustaa pienintä korttia jota kädestä ei löydy. Yhden pelikierroksen aikana jaetaan ensin kaikille pelaajille 5 korttia. Tämän jälkeen seuraa panostuskierros. Sitten pelaajat vaihtavat 0–5 korttia kädestään. Lopuksi seuraa toinen panostuskierros, jonka jälkeen näytetään kortit jos kaksi tai useampi pelaaja on vielä mukana.
Lowball-pelien rakenne vaihtelee paljon. Useimmiten lowballia kuitenkin pelataan ns. fixed-limit versiona, jolloin panostussummat ennen ja jälkeen vaihdon ovat aina ennaltamäärätyt, esimerkiksi 1 pelimerkki ennen vaihtoa ja 2 vaihdon jälkeen. Yleensä käytetään kahta tai kolmea sokkopanosta, joskus vielä alkupanoksia.
Paras mahdollinen käsi, A-2-3-4-5, tunnetaan nimellä pyörä (engl. wheel tai bicycle). Tämän jälkeen seuraavaksi parhaat kädet ovat A-2-3-4-6, A-2-3-5-6, A-2-4-5-6, jne. Haikäsien jälkeen tulevat: pari, kaksi paria, kolmoset, täyskäsi, neloset. Erinomaisiksi käsiksi voidaan laskea 7-haita paremmat kädet. Näitä käsiä koskeekin erikoissääntö, must bet sevens: jos pelaajan käsi on 7-hai tai parempi vaihdon jälkeen, niin hänen on panostettava tai hän ei voi voittaa vaihtokierroksen jälkeen pottiin laitettua rahaa.
Sukulaispelejä

Ostopokeri
Deuce-to-seven draw
Ace-to-five triple draw lowball
Deuce-to-seven triple draw
Kirjallisuutta

Malmuth, Mason, Loomis, Lynne, 1992, Fundamentals of Poker.
Malmuth, Mason, Loomis, Lynne, 1993, Winning Concepts in Draw & Lowball.
McEvoy, Tom, 1995, Tournament Poker, s. 133–50.
Luettelo Bhutanin hallitsijoista

| Bhutanin kuningas |
| --- | --- |
 འབྲུག་རྒྱལ་པོ་ (druk gyalpo)
 Bhutanin vaakuna
 Nykyinen kuningas valokuvattuna vuonna 2007
 Nykyinen Jigme Khesar Namgyal Wangchuck 9. joulukuuta 2006 lähtien
Virka-asunto:  Samtelingin palatsi
Kauden pituus:  elinikäinen (ikäraja 21–65 -vuotias)
Perustettu:  1907
Ensimmäinen:  Ugyen Wangchuck
Tämä on luettelo Bhutanin hallitsijoista.
Kuningas Jigme Singye luopui vallasta vuonna 2006 ja lakkautti samalla absoluuttisen monarkian. Hän hyväksyi uuden perustuslain, jolla maahan tuotiin monipuoluedemokratia.
Vuodesta 2008 lähtien parlamentti voi poistaa kuninkaan valtaistuimelta ⅔ enemmistöllä. Lisäksi perustuslaki vaatii, että täyttäessään 65 kuninkaan täytyy luopua vallasta kruununprinssin hyväksi. Mikäli tämä on kuitenkin alle 21-vuotias, kuninkaan valtaa käyttää sijaishallitus, jonka muodostavat kuningasperheen valitsema edustaja, pääministeri, ala- ja ylähuoneiden puhemiehet, korkeimman oikeuden päätuomari ja opposition johtaja.
Kuninkaan virka-asunto sijaitsee Samtelingin palatsissa, Thimphussa. Muu kuningasperhe asuu virallisesti neljän kilometrin päässä Dechencholingin palatsissa.
Hallinnolliset johtajat (Druk Desi) (1680–1905)

Tenzin Rabgye (1638–1696) 1680–1694
Gedun Chomphel (–1701) 1695–1701
Ngawang Tshering 1701–1704
Umze Peljor 1704–1707
Druk Rabgye (–1729) 1707–1719
Ngawang Gyamtsho (–1729) 1719–1729
Mipham Wangpo 1729–1736
Khuwo Peljor 1736–1739
Ngawang Gyaltshen 1739–1744
Sherab Wangchuck 1744–1763
Druk Phuntsho 1763–1765
Druk Tendzin I 1765–1768
Donam Lhundub (–1773) 1768–1773
Kunga Rinchen 1773–1776
Jigme Singye (1742–1789) 1776–1788
Druk Tendzin II 1788–1792
Tashi Namgyal 1792–1799
Druk Namgyal 1799–1803
Tashi Namgyal (2. kerta) 1803–1805
Sangye Tendzin 1805–1806
Umdze Parpop 1806–1808
Bop Choda 1807–1808
Tsulthrim Drayga (1790–1820) 1809–1810
Jigme Dragpa II 1810–1811
Yeshey Gyaltshen (1781–1830) 1811–1815
Tshaphu Dorji 1815
Sonam Drugyal  1815–1819
Tendzin Drugdra 1819–1823
Choki Gyaltshen 1823–1831
Dorji Namgyal 1831–1832
Adap Thinley 1832–1835
Choki Gyaltshen (2. kerta) 1835–1838
Dorji Norbu 1838–1847
Tashi Dorji 1847–1850
Wangchuk Gyalpo 1850
Jigme Norbu (Thimphussa) 1850–1852
Chagpa Sangye (Punakhassa) 1851–1852
Damcho Lhundrup 1852–1856
Kunga Palden (Punakhassa) 1856–1861
Sherab Tharchin (Thimphussa) 1856–1861
Phuntsho Namgyal 1861–1864
Tshewang Sithub 1864
Tsulthrim Yonten 1864
Kagyu Wangchuk 1864
Tshewang Sithub (2. kerta) 1864–1866
Tsondru Pekar 1866–1870
Jigme Namgyal (1825–1881) 1870–1873
Kitsep Dorji Namgyal 1873–1877
Jigme Namgyal (2. kerta) 1877–1878
Kitsep Dorji Namgyal (2. kerta) 1878–1879
Chogyal Zangpo (–1880) 03.1879–06.1880
Jigme Namgyal (3. kerta) 1880–07.1881
Lam Tshewang (1836–1883) 1881–05.1883
Gawa Zangpo 16.05.1883–23.08.1885
Sangye Dorji (–1901) 1885–1901
Yeshe Ngodub (1851–1917) 1903-1905
Bhutanin kuninkaat (Druk Gyalpo) (1907–) > Wangchuck dynastia

| monarkki | monarkki | vallassa | syntynyt | kuollut |
| --- | --- | --- | --- | --- |
|  | Ugyen Wangchuck | 17. joulukuuta 1907 – 21. elokuuta 1926 | 1862 | 21. elokuuta 1926 (64 vuotta) |
|  | Jigme Wangchuck | 21. elokuuta 1926 – 24. maaliskuuta 1952 | 1905 | 24. maaliskuuta 1952 (47 vuotta) |
|  | Jigme Dorji Wangchuck | 24. maaliskuuta 1952 – 21. heinäkuuta 1972 | 2. toukokuuta 1929 | 21. heinäkuuta 1972 (43 vuotta) |
|  | Jigme Singye Wangchuck | 21. heinäkuuta 1972 – 14. joulukuuta 2006 (luopui kruunusta) | 11. joulukuuta 1955 (ikä 68) |  |
|  | Jigme Khesar Namgyal Wangchuck | 14. joulukuuta  2006 – vallassa | 21. helmikuuta 1980 (ikä 44) |  |
Aiheesta muualla

Kuninkaan Facebook-sivu
Kuninkaan Instagram-tili
Choley Yeshe Ngodub, viimeinen Bhutania hallinnut Druk Desi vuonna 1905.
Ugyen Wangchuck, Bhutanin ensimmäinen kuningas
Low (Juicy J:n kappale)

| ”Low” Juicy J ft>  Nicki Minaj, Lil Bibby ja Young Thug |
| --- | --- | --- |

Singlen tiedot
 Albumilta: Pure THC: The Hustle Continues
 Äänitetty : 2014
 Julkaistu: 7. elokuuta 2014
 Formaatti: Digitaalinen lataus
 Tekijä(t): Jordan Houston, Onika Maraj, Brandon Dickinson, Lukasz Gottwald, Theron Thomas, Timothy Thomas, Henry Walter
 Tuottaja(t): Dr. Luke, Cirkut
 Tyylilaji: Electro-hop
 Kesto: 03.58
 Levy-yhtiö: Kemosabe, Columbia
Juicy Jn muut singlet
| ”KK” 2014 | ”Low” 2014 |   |
Nicki Minajin muut singlet
| ”Anaconda” 2014 | ”Low” 2014 | ”Flawless” 2014 |
Lil Bibbyn muut singlet
| ”Tired of Talkin” 2014 | ”Low” 2014 |   |
Low on yhdysvaltalaisen hip hop-muusikko Juicy J:n kappale. Sen julkaistiin hänen neljännen, Pure THC: The Hustle Continues-studioalbumin ensimmäisenä singlenä 7. elokuuta 2014. Kappaleella esiintyy vierailevina esiintyjinä amerikkalaisräppärit Nicki Minaj, Lil Bibby ja Young Thug. Kappaleen ovat sanoittaneet Juicy J, Nicki Minaj, Lil Bibby, Dr. Luke, Rock City ja Cirkut. Benny Boomin ohjaama musiikkivideo julkaistiin 21. elokuuta 2014.
Kappalelista

Digitaalinen lataus
Low (ft. Nicki Minaj, Lil Bibby & Young Thug) - 3:58
Listasijoitukset

| Listat (2014) | Paras sijoitus |
| --- | --- |
Yhdysvallat  (Billboard Hot R&B/Hip-Hop Songs): 46

Käännös suomeksi
Lu Xun

| Lu Xun |
| --- | --- |

Henkilötiedot
Syntynyt: 1881
Kuollut: 1936
Kansalaisuus:  kiinalainen
Ammatti:  kirjailija
Kirjailija
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Lu Xun (yksink.: 鲁迅; perint.: 魯迅; pinyin: Lǔ Xùn; Wade–Giles: Lu Hsün, 25. syyskuuta 1881 Shaoxing, Kiina – 19. lokakuuta 1936 Shanghai, Kiina), oikealta nimeltään Zhou Shuren (yksink.: 周树人; perint.: 周樹人; pinyin: Zhōu Shùrén) oli yksi Kiinan merkittävimmistä 1900-luvun kirjailijoista. Hän kirjoitti novelleja, esseitä ja runoja, ja häntä pidetään Kiinan modernin kirjallisuuden perustajana. Hän lähti nuorena Japaniin opiskelemaan lääketiedettä, mutta nähtyään sieltä käsin kansansa ankeat olot hän päätti parantaa niitä uuden kirjallisuuden avulla.
Lu Xun ei koskaan liittynyt kommunistipuolueeseen, mutta hänen kerrotaan olleen nuorena vallankumouksellinen demokraatti, ja vanhemmiten tukeneen kommunistisia aatteita.
Käännöksiä

Sinervo, Elvi: Uudenvuoden uhri ja muita kertomuksia – Lu Xunin novellit.  Kansankulttuuri oy, 1960.
Ensimmäinen opettajani
Herra Fudzino
Huomenna
Ihmisvihaaja
Isän sairaus
Kapakassa
Katumus
Kotiseutuni
Kung I-tsi
Kyläooppera
Lääke
Mielipuolen päiväkirja
Myrsky teekupissa
Onnellinen perhe
Saippua
Tapaus
Uudenvuoden uhri
Aliranta, Kari: Tapaustutkimus 1900-luvun alun kiinalaisen baihua-proosan tulkinnasta ja kääntämisestä – Lu Xunin novellit “狂人日 记” (“Kuángrén rìjì”) ja “起死” (”Qǐ sǐ”).  Jyväskylän yliopisto, 2010.  Teoksen verkkoversio (PDF) (viitattu 24.3.2011).
Luontainen kivennäisvesi

Luontainen kivennäisvesi on kivennäisvettä, joka pullotetaan kivennäisvesilähteellä tai sen välittömässä läheisyydessä. Tankkiautolla toiseen paikkaan siirretty luonnonkivennäisvesi muuttuu siirtämisen vuoksi tavallisten kivennäisvesien luokkaan.
Luontainen kivennäisvesi pakataan sellaisenaan mahdollista hiilihapottamista lukuun ottamatta. Näin ollen vichy-vesien tapaan natriumin tai muiden kivennäisten lisääminen luonnonkivennäisveteen ei ole sallittua. Mikäli näin tapahtuu, tulee luonnon kivennäisvedestä tavallista kivennäisvettä.
Koska luontaisen kivennäisveden raakavetenä ei voi käyttää vesijohtovettä, ovat luonnon kivennäisvedet harvinaisempia markkinoilla kuin tavalliset kivennäisvedet. Jotkut luonnon kivennäisvesistä ovat makunsa omaperäisyyden vuoksi arvostettuja kulinaarisia nautintoja, tällaisia ovat esimerkiksi italialainen San Pellegrino, ranskalainen Perrier, virolainen Värska ja georgialainen Borjomi (Bordžomi).
Suomessa on yksi hyväksytty luontaisen kivennäisveden pullottamo.
Aiheesta muualla

Luontaisia kivennäisvesiä koskeva EU:n direktiivi, (pdf)
Vellamo-kivennäisvesi
Luettelo Ben 10 -sarjan hahmoista

Luettelo Ben 10 -sarjan hahmoista sisältää kaikki hahmot, kuten päähenkilöt, ystävät ja viholliset, jotka esiintyvät Ben 10 -sarjassa.
Päähenkilöt

| Nimi | Ensiesiintyminen | Ääninäyttelijä | Tiivistelmä |
| --- | --- | --- | --- |
| Ben | And Then There Were 10 #1 (joulukuu 2005) | Tara Strong | Ben on 10-vuotias ja sarjan päähenkilö, joka löytää Omnitrixin leirintäalueelta. Benillä ei juuri ole supervoimia, mutta ilman Omnitrixin käyttämistäkin hän on aikamoinen sankari. Kun Ben muuttuu alieniksi, hän voi sanoa: "It's Hero Time!" (suom. "Sankarihetki!") Kun Ben epäonnistuu, hän sanoo: "Aw, man!", joka on hänen lempisanontansa. Ben on riitapukari, joka haastaa riitaa ja yrittää yleensä muuttua Four Armsiksi, mutta jaksossa "Hunted" Ben käytti älliään ja päihitti metsästäjät Grey Matterina. Jaksossa "Benwolf" Ben on pihkassa intiaanityttöön nimeltä Kai, mutta hän sai rukkaset. |
| Gwen | And Then There Were 10 #1 (joulukuu 2005) | Meagan Smith | Gwen on Benin serkku, jonka kanssa Benillä on aina kinaa. Jaksossa "Gwen 10" Gwen saa Omnitrixin, mutta se irtoaa hänen ranteestaan ja se päätyy jonkun toisen käteen. Gwen on hyvin akrobaattinen ja hän on ollut supersankari nimeltä Lucky Girl. Myöhemmin Gwen saa käyttöönsä loitsukirjan, jonka avulla hän pystyy tekemään loitsuja Hexin ja Charmcasterin tapaan. |
| Max | And Then There Were 10 (joulukuu 2005) | Paul Eiding | Max on 60-vuotias ja Benin ja Gwenin isoisä. Hän tietää enemmän alieneista, ja oli äimänä, kun Ben löysi kellon. Jaksossa "Gwen 10", kun Omnitrix lähti Gwenin ranteesta, se tarttui Maxin ranteeseen. Jaksossa "Truth" Max kertoo, että hän oli intergalaktinen poliisi, "putkimies", ja että Vilgax on hänen vanha vihollisensa. |
Love Kustannus

Love Kustannus Oy perustettiin vuonna 1976 musiikkikustantamoksi Love Recordsin yhteyteen. Love Recordsin mentyä konkurssiin vuonna 1979 Love Kustannus alkoi myös julkaista levyjä. Sen levymerkkejä ovat olleet Ponsi, Dove ja Beta. Love Kustannus toimi myös Johanna-levymerkin musiikkikustantamona vuoteen 1982 asti, ja se on uudelleenjulkaissut Johannan levyjä käyttäen Johanna-levymerkkiä.
Love Kustannuksen historiaa

Love Kustannus aloitti Love Recordsin yhteydessä musiikkikustantamona vuonna 1976. Love Records Oy ajautui kuitenkin konkurssiin pian vuonna 1979. Love Kustannukselle perustettiin samana vuonna Otto Donnerin levymerkiksi Ponsi. Samalla Love Kustannus aloitti uuden Johanna-levymerkin musiikkikustantamona ja jatkoi tätä kustannustoimintaa kolme vuotta.
Vuonna 1984 Johanna Kustannuksen mentyä konkurssiin Love Kustannus julkaisi jäljelle jääneet Johanna-levymerkin levyt uudella Beta-levymerkillään. Vuodesta 1988 alkaen Love Kustannus on julkaissut Johanna-levymerkin muita alkuperäisiä äänitteitä lähinnä CD-levyjen muodossa. Lisäksi vinyylejä on uusintajulkaissut jonkin verran turkulainen Svart Records lisensseillä.
Vuonna 1998 Love Kustannus osti A.A.B. Tuotannon tuotantokatalogin ja julkaisuoikeudet.. Katalogi sisälsi lisää myös saman Johanna-levymerkin muita alkuperäisiä levyjä vuodesta 1982 alkaen. Vuonna 2002 Love Kustannuksesta tuli Johanna Kustannuksen osake-enemmistön omistaja. Vuonna 2010 Universal Music Group osti Love Kustannus Oy:n. Ennen kauppaa eri yhtiöiden omistajia olivat Sini Perho, Peter von Bagh, Pekka Aarnio ja Otto Donner. Love Kustannus Osakeyhtiö toimi 31.12.2014 asti, jolloin Love Kustannus tuli Universal Musicin aputoiminimeksi.
Artisteja

| --- | --- |
 22 Pistepirkko  Anssi Tikanmäki  Antero Jakoila  Hannu Kaartinen  Harri Wessman  Hector  Heikki Kinnunen  Jim Pembroke Band  Jukka Alihanka  Jukka Gustavson  Kadotetut  Kaj Chydenius  Koiton Laulu  KOM-teatteri  Kuudes tunti :  Liisa Tavi  Matti Rag Paananen  Meatballs  Mikko Perkoila  Nolla nolla nolla  Olli Ahvenlahti  Pelle Miljoona  Petri Pettersson  Piirpauke  Raine Salo Tralala  Se  Toni Edelmann  UMO Jazz Orchestra  Veikko Lavi
Aiheesta muualla

Kotisivut
HS: Johanna oli Love Recordsin kunniakierros (Arkistoitu – Internet Archive)
Booky.fi Love Kustannus -kirjoja
Love Kustannuksen julkaisemat äänitteet kronologisessa järjestyksessä tekijätietoineen verkkosivustolla Discogs.com (englanniksi)
Luonnonmaantiede

Luonnonmaantiede on maantieteen ja tarkemmin yleismaantieteen osa-alue, joka keskittyy tutkimaan maapallon luontoa ja avaruutta ihmisen toiminnasta riippumattomana kokonaisuutena. Luonnonmaantiede käyttää hyväkseen aluemaantieteessä saatuja havaintoja ja pyrkii selittämään niitä ja luonnonilmiöiden syy-yhteyksiä. Huolimatta luontoon ilman ihmistä keskittyvästä lähtökohdasta, ihminen on alan tutkimuksessa otettava huomioon muun muassa eroosiovoimana. Viime aikoina alalla on alettu tutkia yhä enemmän myös ihmisen ja luonnon välistä vuorovaikutusta.
Luonnonmaantiede tutkii erillisinä kokonaisuuksina ilmastoa (ilmastotiede), veteen liittyviä alueellisia ilmiöitä (hydrogeografia), maanpinnan muotoja ja maan rakennetta (geomorfologia) sekä eliöiden levinneisyyttä maapallolla (eliömaantiede). Biogeografia jakaantuu edelleen kasvien levinneisyyttä tutkivaan geobotaniikkaan eli kasvimaantieteeseen ja eläinten levinneisyyttä tutkivaan zoogeografiaan tai geozoologiaan eli eläinmaantieteeseen. Silloin tällöin klimatologia, hydrogeografia ja geomorfologia ryhmitellään fyysisen maantieteen alaluokiksi, jolloin luonnonmaantiede jakaantuu ainoastaan fyysiseen maantieteeseen ja eliömaantieteeseen.
Luontainen biohajoaminen

Luontainen biohajoaminen on menetelmä, jossa maaperän omat bakteerit hajottavat maaperään päässeitä haitallisia aineita.
Aiheesta muualla

”Maaperä puhtaaksi luonnon omin keinoin” – Yle Radio 1:n tiedeuutiset (Arkistoitu – Internet Archive)
Luontaiselinkeino

Saamelaista poronhoitoa 1900-luvun alusta kuvaava maalaus
Luontaiselinkeino on elinkeinon harjoittamista, joka perustuu luonnonvarojen taloudelliselle hyödyntämiselle. Tarkemmin termillä viitataan sellaisiin elinkeinoihin, jotka nojaavat luonnon jatkuvaan tuottokykyyn perustuviin luonnonvaroihin. Laajimmassa mielessä termi käsittäisi siis myös maatalouden. Yleensä luontaiselinkeinolla tarkoitetaan kuitenkin sellaisia luonnonvarojen hyödyntämiseen perustuvia perinteisiä elinkeinoja, joissa ihminen ei erityisen aktiivisesti osallistu tuotantoprosessiin, vaan hyödyntää pikemmin luonnon omaa tuottokykyä. Tämän kaltaisia elinkeinoja ovat esimerkiksi kalastus, metsästys, marjastus ja porotalous.
Luontaiselinkeinot laissa

Luontaiselinkeino on Suomessa myös lakitermi. Tällöin se viittaa erityisesti Pohjois-Suomessa harjoitettavaan porotalouteen ja muihin, erityisesti saamelaisväestön harjoittamiin perinteisiin elinkeinoihin, jotka perustuvat alueen luonnonvarojen hyödyntämiselle. Lain tarkoittamien luontaiselinkeinojen ulkopuolelle rajataan esimerkiksi maanviljelys.
Luettelo televisiosarjan Good Behavior jaksoista

Good Behavior on yhdysvaltalainen Blake Crouchin Letty Dobesh -novellikirjasarjaan perustuva draamasarja. Sarjan päärooleissa ovat Michelle Dockery ja Juan Diego Botto.